AIS Fiber จะโตต้อง M&A
การประกาศจะมีลูกค้า AIS Fiber ปีนี้ 1 ล้านราย และขึ้นเป็นเบอร์ 3 ไฟเบอร์ออปติก ภายในปี 2564 ของบริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ถือเป็นยุทธศาสตร์ที่น่าสนใจ...!?
6 พ.ค. 2562

สำนักข่าวรัชดา
การประกาศจะมีลูกค้า AIS Fiber ปีนี้ 1 ล้านราย และขึ้นเป็นเบอร์ 3 ไฟเบอร์ออปติก ภายในปี 2564 ของบริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ถือเป็นยุทธศาสตร์ที่น่าสนใจ…!?
โดย ADVANC จะใช้กลยุทธ์การทำตลาดแบบ FMC (Fixed-Mobile-Convergence) หรือ การผนวกรวมบริการทั้งอินเทอร์เน็ตบ้านและโทรศัพท์มือถือ เป็นแพ็กเกจรวมไว้ด้วยกัน…
สิ่งที่น่าตั้งข้อสังเกต หาก ADVANC ต้องการรุกตลาดไฟเบอร์ออปติก ด้วยการเติบโตแบบออร์แกนิก หรือเติบโตจากฐานลูกค้าโทรศัพท์มือถือเดิมที่มีกว่า 40 ล้านราย..อาจเติบโตได้ยาก หรือเติบโตไม่ทันการณ์
ส่วนจะเติบโตด้วยฐานลูกค้าใหม่ ก็คงไม่ง่ายเหมือนกัน !!
ดูได้จากเบอร์ 1 ของตลาด อย่างบริษัท ทรู คอร์ปอเรชั่น จำกัด (มหาชน) หรือ TRUE และเบอร์ 2 บริษัท ทริปเปิลที บรอดแบนด์ จำกัด (มหาชน) หรือ 3BB บริษัทในเครือบริษัท จัสมิน อินเตอร์เนชั่นแนล จำกัด (มหาชน) หรือ JAS ที่ในแต่ละปีลูกค้าใหม่…ก็เติบโตไม่มาก
นอกจากนี้ยังมีเรื่องการลงทุนติดตั้งโครงข่ายอุปกรณ์ต่าง ๆ ที่ระยะสั้นอาจไม่คุ้มค่า..!?
ดังนั้น ถ้า ADVANC ต้องการเดินไปสู่เป้าหมายที่วางไว้ ต้องอาศัยการเติบโตแบบอินออร์แกนิก
หรือต้องไปเทกกิจการอื่น หรือ M&amp;A..!!
ประเมินว่า ความเป็นไปได้อาจเห็น ADVANC ไปเทกกิจการค่ายสีส้ม..!?
เนื่องจากก่อนหน้านี้ผู้ถือหุ้นใหญ่ค่ายสีส้ม ทำการรวบหุ้นค่ายสีส้มเพิ่ม จากเดิม 66.88% กลายเป็นถือหุ้น 72.35% 
จึงถูกตั้งข้อสังเกตว่าเป็นการรวบเพื่อขายหรือไม่..?? 
ขณะที่สถานการณ์ของค่ายสีส้ม ช่วงที่ผ่านมา ก็ไม่ค่อยสู้ดีนัก การเติบโตของลูกค้าก็โตไม่มาก เข้าข่ายโตแบบถดถอย..!!
ส่วนการขายสินทรัพย์เข้ากองทุนโครงสร้างพื้นฐาน (อินฟราฟันด์) ต้องเลื่อนออกไป เพราะจบดีลไม่ได้ เนื่องจากจำนวนลูกค้าไม่เพิ่ม ส่งผลให้มูลค่าสินทรัพย์ของสินทรัพย์ลดลงเรื่อย ๆ…
กลายเป็นเงื่อนปมให้ผู้ถือหุ้นใหญ่ค่ายสีส้ม ต้องทำอะไรสักอย่าง ??
ทางออกจึงเป็นไปได้ว่า ผู้ถือหุ้นใหญ่ค่ายสีส้ม อาจตัดใจขายหุ้นค่ายสีส้มให้กับ ADVANC ??
นั่นเป็นดีลที่คนในแวดวงตลาดทุน เฝ้าจับตามอง หลังจากก่อนหน้านี้เคยลือกันให้แซ่ดมาแล้ว…
กลับมาประเด็นที่ว่า ถ้า ADVANC ซื้อค่ายสีส้มจะได้อะไร..?
1) ADVANC ไม่ต้องควักเงินลงทุนโครงข่ายเพิ่ม ใช้วิธีไปเช่าของค่ายสีส้มแทน
2) สามารถรับรู้รายได้และกำไร จากค่ายสีส้มในอนาคต
ส่วนค่ายสีส้มเอง การขายสินทรัพย์เข้า อินฟราฟันด์จะได้มูลค่าเพิ่มขึ้นทันที
หากถ้าดีลนี้เกิดขึ้นจริง ถือว่า “วิน-วิน” กันทั้ง 2 ฝ่าย
นั่นหมายถึงค่ายสีส้มอ้วนเร็วขึ้น ส่วน ADVANC ผ่อนแรงลงทุน เดินไปสู่เป้าหมายขึ้นเป็นเบอร์ 3 เร็วขึ้น !!
ไม่แน่…อาจกระโดดข้ามไปเป็นเบอร์ 1 เลยก็ได้
ขึ้นชื่อว่า ADVANC เบอร์ 1 ผู้ให้บริการสัญญาณโทรศัพท์มือถือ..
จะมาเป็นเบอร์รองในตลาดไฟเบอร์ออปติก…ก็ดูกระไรอยู่นะ…
…อิ อิ อิ…